שיחה:כובע טמבל (להקה)

message: אתחיל בגילוי נאות: אני תושב קריית מוצקין, העיר שהלהקה דנן משמשת כאחת מה"להקות הייצוגיות" שלה (יש גם חבורת זמר ולהקות מחול...). אני מכיר את כובע טמבל עוד מימי ילדותי-הלא רחוקה (מהימים בהם חברי הלהקה ממש שרו בהופעות ולא ביצעו רק ליפסינק על רקע פלייבק), ואין לי דבר כנגדה (גם אם אני מודה שעניין הפלייבק נראה לי קצת מוזר, אבל זו כנראה רוח הזמן). עם זאת, מה רבה היתה פליאתי משגיליתי, בעודי מחפש מידע על כובע טמבל (במשמעות המקורית), שקיים אצלנו ערך על הלהקה המקומית שלנו. לרגע חשבתי שאולי בכל זאת זה אינו כל כך מוזר והקשתי על הקטגוריה "להקות נוער ישראליות" ("אם כבר יש קטגוריה, בטח יש לא מעט ערכים בנושא", חשבתי לתומי). לא התפלאתי לראות שיש שם בודדות, אשר זכו לחשיפה רבה, בעיקר אודות לתוכניות טלוויזיה מאוד נצפות בכיכובם של חברי הלהקות, בעיקר בערוץ הראשון של שנות ה-80-90. עם כל הלוקאל-פטריוטיות שלי (וזו לא ציניות - אני תמיד רואה בעצמי, במידה מסויימת, נציג של עירי, הלא מאוד גדולה), כעורך בוויקיפדיה, אני סבור שלא ניתן להשוות בין "כובע טמבל" ל"צעירי תל אביב" (ראו "החופש האחרון" ו"לא כולל שירות"), ל"" (שהצמיחה כמה אמנים מפורסמים) ואף לא ללהקה מהעיר השכנה לנו, "מפגשים ברכס" שהתאחדה עם להקה ידועה לא פחות (ראו "זהו זה!" אי אז). אני יותר ממניח ששלושת האחרונות מהוות מקור חיקוי ללהקה המוצקינאית, או כמו שבני גילם של חברי הלהקות היו אומרים, "Wanna be".אולי ביום מן הימים, נתפנה לכתוב קווים מנחים לערכים אודות להקות מן הסוג, אבל עד אז, אני לא חושב שהשארת הערך הזה תהיה בריאה לנו. בכל זאת, זו אנציקלופדיה. האם אני טועה? (אם הערך ימחק, אני מבטיח לא לקרוא להקמת ועדת חקירה לבדיקת פשר המחדל שאפשר את קיומו של הערך הזה במשך כמעט שש שנים תוך התחמקות מכל הרדארים שיש לנו... ) Ldorfman • שיחה 23:41, 2 באוקטובר 2015 (IDT)
replies: text: עם כל הכבוד, אני נוטה לתמוך בחשיבות, (אך כרגיל לא אטיל וטו על מחיקתו). הלהקה פעילה במשך 40 שנה! יש לה 3 להקות משנה. כתוב בתחילת הערך: "הלהקה מציגה מגוון רחב של שירים תוך שימור על הפולקלור הישראלי והיא ידועה ומוכרת בארץ ובחו"ל. מופע ייחודי של שירה ריקוד, שימור הפולקלור הישראלי ותלבושות ייחודיות- הופכות אותה ללהקה מבוקשת לקהלים מגוונים בארץ ובחו"ל". ובהמשך כתוב: "להקה הופיעה במגוון אירועים חשובים כמו: אירועי מסע, החוויה הישראלית, מצעד החיים, קהילות יהודיות בעולם, ארגונים פרטים, ועדי עובדים וכו. הלהקה מופיעה לצד אומנים נחשבים ומוכרים ביותר: כמעט מלאכים, זובין מהטה והפילהרמונית הישראלית, להקת גאיה, טררם, בועז שרעבי, דוד סלם וכו'. כמדי שנה הלהקה מעלה הפקה שנתית המשלבת משחק, תנועה ושירה."

text: באופן מוזר הוויקיפד שכתב את הערך בשנת 2007, ניסה כעבור כמה שנים 3 פעמים למחוק את כל תוכנו, אך שוחזר.אגסי - שיחה 11:06, 3 באוקטובר 2015 (IDT)
replies: text: :מכל 4 הלהקות המופיעות בקטגוריה, היא הלהקה הוותיקה ביותר, 4 עשורים תמימים ורק בשביל עובדה זו מגיע ללהקה זו ערך, על ההישרדות ועל התמימות. על המפעל הגדול הזה. למרות שהלהקה לא זכתה לייחצון ושיווק אגרסיביים, לכן הלהקה לא קיבלה את הבמה להופיע בטלוויזיה שזה לכשעצמו לא אומר שום דבר, להיפך מראה כמה שהיא חשובה, כי היא עדיין פועלת! כי רק מה שבתל אביב שווה? ממש לא!!! להיפך. הסיטואציה החברתית שבה אנו חיים במדינה, נובעת מעצלנות, רדידות, נוחות כלכלית ונוחות תפעולית של מפיקים ועורכים בינוניים תלאביבים (החיים במרכז) וזה עובר כחוט השני בכל הרבדים בחברה הישראלית. על הדרך אני מציע למחוק (לא באמת) את הערך על תזמורת תל יוסף שבכל שנותיה "המהוללות" זייפה ללא הרף ושגם היא לא הופיעה בטלוויזיה. גילוי נאות, סבא שלי ניגן בטובה בתזמורת זו. BAswim - שיחה 14:19, 3 באוקטובר 2015 (IDT)
replies: text: ::אגסי, עם כל הכבוד לך, לא חשבתי שתחשוב אחרת לגבי המחיקה. אתה הרי תומך, כמעט באופן אוטומטי, בהשארת כל ערך המועמד למחיקה, מתוך דבקות בעקרון שקשה לי להבינו, כי להכל יש מקום פה (ואם אני טועה, תקן אותי בבקשה). אני חושב על מצבים בהם ארצה בפני קהל כלשהו על ויקיפדיה, כפי שאני עושה מידי חודש בחודשו, ואשאל על פשר השארתו של ערך כזה. במקרה הנוכחי, כשממש לא ברור לי מדוע הוא קיים, לפחות אוכל לציין שזו היתה בחירת העורכים בדיון/הצבעה שהתקיימה כשעלה הנושא. לגבי הטיעונים שלך בדבר חשיבותה של הלהקה, אני מתנצל, אולם עולה מהם באופן די ברור שאינך מכיר את עולם הלהקות המקומיות, הפועלות בחסות עיריות. הלהקות הללו משוועות להופעות (כי להופיע זה כיף, אחרת לא היו בני נוער מצטרפים אליהן) ועירייה תנסה "לדחוף אותן" לכל אירוע בו חסרים שיר או שניים "לקישוט". לפיכך, הן מופיעות באירועים רבים המתקיימים בעירן ואף נשלחות לאירועים בערים אחרות כמייצגות את העיר. פעם בכמה שנים, להקות כאלה גם טסות לחו"ל - בד"כ לערים-אחיות של עיר המוצא שלהן, אולם לא רק. בקיצור, כל מה שנכתב לגבי הלהקה המדוברת יכול להכתב מילה במילה לגבי כל להקה עירונית - הן כולן מופיעות במגוון אירועים במופעים של שירה וריקוד, המשמרים את הפולקלור הישראלי. זה פשוט לא מיוחד ללהקה זאת. גם ההופעה לצד אומנים נחשבים לא נחשבת לביג דיל בעולם המדובר מכיוון שאלה פשוט מופיעות במופעים בהם משתתפים גם אומנים אחרים. זה הכל. לגבי שלוש להקות המשנה, זה גם לא מיוחד - זה מה שעושים כאשר רוצים לתת מענה לילדים צעירים יותר שרוצים להצטרף ללהקה - פשוט יוצרים להקת "צעירים" ולהקת "אפרוחים", המהוות עתודה ל"להקה הבוגרת". זה אגב נכון גם ללהקות מחול עירוניות. כל זה לא מהווה טיעון לייחודיות של הלהקה פה. המשפט "היא ידועה ומוכרת בארץ ובחו"ל" דורש הוכחות. מה זה "מוכרת" ולמה הכוונה ב"ידועה"? האם זכתה בפרס כלשהו המעיד על הופעה מוצלחת?לגבי הטיעון של BAswim המציין כי הלהקה קיימת ארבעה עשורים, צר לי, אבל גם זה לא מיוחד. להקה הפועלת מכספים עירוניים יכולה לפעול מספר עשורים. למה שעירייה תפסיק לממנה. מקסימום, מחליפים את המנהלים, אבל השם נשאר. אז מה? האם בשל הוותק שלה התפרסמה בארץ? כנראה שלא. במקרה הנוכחי פשוט התמזל מזלה של הלהקה שמישהו, כנראה מבין חבריה, בחר לכתוב עליה ערך. השאלה היא האם צריך בשל כך להשאירו. לטעמי לא כל נושא שנכתב עליו ערך ראוי להשאיר בוויקיפדיה. Ldorfman • שיחה 01:38, 4 באוקטובר 2015 (IDT)
replies: text: :::מאחר שחשוב לך לדיק בעובדות, אז אל תגיד דברים לא נכונים שאני תומך כמעט באופן אוטומטי בהשארת כל ערך. למשל, כיום אני לא תומך באף ערך אחר שיש עליו תבנית חשיבות, ורק בחוגל כתבתי שיתכן שיש חשיבות, אך לא גיבשתי דעה סופית בעניין. אפילו לא תמכתי בזמיר דחב"ש הגם שהוא צפוי לשרוד הצבעת מחיקה שפתחת. לגופו של עניין, כתבתי דברים ברורים. אין לי מה להוסיף ונגמר לי הכח להתווכח. להערכתי חבל על הזמן כי הערך הזה לא יימחק (אם כי תמיד קיים סיכוי שאטעה). אגסי - שיחה 02:00, 4 באוקטובר 2015 (IDT)
replies: text: ::::שמחתי לקרוא זאת. שבוע טוב וחג שמח. Ldorfman • שיחה 02:09, 4 באוקטובר 2015 (IDT)
replies: text: :::::אני תומך בחשיבות. יש מקום לערך על להקה ייצוגית של עיר שקיימת ופועלת כבר 40 שנים. ברור שהיא לא תקבל חשיפה תקשורתית ארצית כמו להקת הנוער הייצוגית של ת"א, ועדיין יש לה מקום בקטגוריה של להקות נוער ישראליות. Lostam - שיחה 05:27, 4 באוקטובר 2015 (IDT)
replies: text: :::::::אני לא חושב שיש חשיבות לוותק. גם בית ספר יסודי יכול לקיים להקה משלו במשך עשרות שנים. נרו יאיר • שיחה • כ"א בתשרי ה'תשע"ו • 14:02, 4 באוקטובר 2015 (IDT)
אם אין קווים מנחים, להקה שקיימת ברציפות 30 שנה והופיעה עם זובין מהטה והפילהרמונית, הרי היא "מוכרת בתעשיה" וסביר שיש לה חשיבות. ‏«kotz» «שיחה» 16:36, 4 באוקטובר 2015 (IDT)

text: לשם ההבהרה, "הופעה לצד אומן" לא אומרת בהכרח שנכתב להם ולפילהרמונית קטע משותף - ששרו בליווי התזמורת. המשמעות היא פעמים רבות שהם הופיעו בערב שבו הופיעה גם הפילהרמונית. ההשערה שלי היא שלפילהרמונית היתה הופעה באמפי-פארק או בהיכל התיאטרון בקריית מוצקין (יש סיכוי טוב שזה קרה), ואז שובצה "כובע טמבל" לשיר שיר או שניים באותו אירוע. זו המשמעות של "להופיע לצד אומן" להבדיל ממה שנקרא "במופע משותף". Ldorfman • שיחה 02:43, 5 באוקטובר 2015 (IDT)
replies: text: :כל עוד אין סימוכין לכך שהם "הופיעו עם" זה לא יכול להיות נימוק חשיבות. כשיגיעו הסימוכין אולי נוכל לבדוק מה בדיוק קרה שם. נרו יאיר • שיחה • כ"ג בתשרי ה'תשע"ו • 00:14, 6 באוקטובר 2015 (IDT)
replies: text: ::אני כמובן מסכים איתך. Ldorfman • שיחה 01:50, 10 באוקטובר 2015 (IDT)
thread_title:  חשיבות אנציקלופדית לערך (?) 

message: נתקלתי בערך במקרה ואני לא חושב שעצם העובדה שלהקה מהווה להקה ייצוגית של יישוב נותן לה מספיק חשיבות כדי שיכתבו עליה ערך. לא רואה מספיק חשיבות לערך כמו זה. כמו כן, גם היה על כך דיון בעבר (הדיון מעליי), מה שרק מצדיק את תחושתי שהערך אינו מתאים לוויקיפדיה.המקיסט - על דא ועל הא - גם לוויקיפדיה יש עיתון 09:01, 18 באוגוסט 2018 (IDT)
replies: text: להקת נוער שפסגת הופעותיה הן הופעות בחי פארק בקריית מוצקין כחימום לאמנים המרכזיים שמופיעים בימי עצמאות. אני לא רואה חשיבות Nirvadel - שיחה 09:07, 18 באוגוסט 2018 (IDT)
replies: text: :אפשר להוסיף פסקה "תרבות" בערך קריית מוצקין ולאזכר שם את הלהקה הזו. אני לא רואה הצדקה לערך עצמאי. על אחת כמה וכמה כאשר הוא קצר, יתום וללא מקורות. יוניון ג'ק - שיחה 18:36, 18 באוגוסט 2018 (IDT)
replies: text: ::מה השתנה מאז דיון החשיבות הקודם? לא הבנתי את הצורך בדיון חדש. לצורך העניין, הבהרת החשיבות שלי מהדיון הקודם בעינה עומדת. Lostam - שיחה 19:40, 18 באוגוסט 2018 (IDT)
replies: text: :::באמת שום דבר לא השתנה. כל הטיעונים שהוצגו בעד חשיבות - אינם מגובים במקורות. יוניון ג'ק - שיחה 02:57, 19 באוגוסט 2018 (IDT)
replies: text: ::::הלהקה פעילה כבר עשרות שנים, תומך בחשיבות. וידרסקייווקר - שיחה 13:12, 19 באוגוסט 2018 (IDT)
replies: text: :::::יש מספיק להקות שפעילות כבר שנים רבות, לא לכולן מגיע ערך. צריך איזשהו סף של חשיבות, שלהקה מקומית לא עוברת אותו לדעתי.המקיסט - על דא ועל הא - גם לוויקיפדיה יש עיתון 13:50, 19 באוגוסט 2018 (IDT)
replies: text: ::::::בעיני אין חשיבות. יזהר ברק • שיחה • ט' באלול ה'תשע"ח • 16:37, 20 באוגוסט 2018 (IDT)
replies: text: :::::::דעתי כדעת שוללי החשיבות. דברי הרב - שיחה 15:43, 21 באוגוסט 2018 (IDT)
replies: text: ::::::::שיניתי את דעתי, אין חשיבות. וידרסקייווקר - שיחה 14:32, 23 באוגוסט 2018 (IDT)
replies: text: :::::::::לא רואה חשיבות, וכמו שוידרסקייווקר כותב רבות פעמים; אפשר למחוק ויפה שעה אחת קודם לחיים • י"ב באלול ה'תשע"ח 20:56, 23 באוגוסט 2018 (IDT)
replies: text: ::::::::::כלום לא השתנה מדיון החשיבות לפני 3 שנים, למעט שהלהקה צברה עוד 3 שנות הופעה. קשה למצוא בישראל להקה שמופיעה ברציפות כבר 43 שנים ברחבי ישראל וגם בחו"ל, באירועים נחשבים. אגסי - שיחה 21:06, 23 באוגוסט 2018 (IDT)
replies: text: :::::::::::::לא כשמדובר בלהקה ייצוגית של המועצה/עירייה Nirvadel - שיחה 11:32, 24 באוגוסט 2018 (IDT)
thread_title: דיון חשיבות שני (2018)

message: בערך מוזכר שכובע טמבל הופיעה לצד גדולים כמו להקת משינה וססטיק ובן אל תבורי. זה יוצר מצג שווא כאילו היה שיתוף פעולה מוזיקלי עם האמנים האלה, ולא את האמת, כלומר שהיה אירוע והלהקה הופיעה לפני האמנים הללו, שספק בכלל אם הם ידעו מי הופיע לפניהם. Nirvadel - שיחה 11:43, 18 באוגוסט 2018 (IDT)
replies: text: מנסים לייצר חשיבות שלא קיימת באמצעות Name-dropping. אני רק משער: סטטיק ובן אל תבורי הופיעו על במת עיריית קרית מוצקין בערב יום העצמאות, ולהקת כובע טמבל היתה אחת מיני רבות הלהקות שהופיעו לפניהם לחימום הקהל. יוניון ג'ק - שיחה 18:38, 18 באוגוסט 2018 (IDT)
thread_title:  הופעה לצד גדולים 

message: אני מציע לאחד את הערך הזה אל תוך פסקה בשם "תרבות" בערך קריית מוצקין. יוניון ג'ק - שיחה 12:51, 11 בספטמבר 2018 (IDT)
replies: text: אין היגיון באיחוד הזה. משמעות ההצעה היא מחיקת הערך ולכך הייתה התנגדות. חנה Hanay • שיחה • מיזם אוניברסיטת חיפה - הפקולטה למדעי הרוח 13:47, 11 בספטמבר 2018 (IDT)
replies: text: :אם ההיגיון לא היה מספיק ברור: בלא מעט ערכים על ערים (למשל: אשדוד, הרצליה, חולון, כפר סבא, נתניה, פתח תקווה, ראשון לציון, רחובות, רעננה ועוד) יש פרק בשם "תרבות" (או "תרבות ופנאי" או "מוזיקה" או משהו אחר בסגנון), שבה פסקאות קצרות על פעילות תרבותית בעיר, לרבות הרכבים מוזיקליים הפעילים בעיר - שאין עליהם ערך עצמאי. לטעמי, כך יש לנהוג גם במקרה זה. יוניון ג'ק - שיחה 14:21, 11 בספטמבר 2018 (IDT)
replies: text: :: על פניו, אני רואה היגיון רב בהצעתו של יוניון ג'ק. מאמין שגם יהיה פשוט למדי לשמור בתהליך האיחוד את מרבית הטקסט מהערך. לפחות זה שלא נדרש מקור לגביו. הוא לא רב. Theshumai - שיחה 23:01, 16 בספטמבר 2018 (IDT)
replies: text: :::לא רואה סיבה לאיחוד. כבר התקיים דיון חשיבות. הלהקה מופיעה כבר 43 שנים בישראל ובחו"ל, שזה די נדיר, ויש לה גם 3 להקות משנה. אגסי - שיחה 23:44, 16 בספטמבר 2018 (IDT)
replies: text: ::::  איחוד ומספיק כבר עם הצעות עוקפות תבניות חשיבות. בורה בורה - שיחה 08:36, 17 בספטמבר 2018 (IDT)
replies: text: ::::: אציין שכתבתי שאני מסכים "על פניו", כי אני בקיא מספיק בנורמות לגבי הלגיטימיות לפתיחת דיון איחוד לאחר חשיבות. מבחינתי אם יש נורמה מקובלת בנושא, אני קודם כל בעדה. אם אין והצעת האיחוד נחשבת ללגיטימית - אני אישית תומך באיחוד מכמה סיבות. Theshumai - שיחה 11:28, 17 בספטמבר 2018 (IDT)
replies: text: :::::: אני חושב שהמילה איחוד לא נכונה כאן כיוון שאמנם אני אכן רואה מקום לציין על להקה זו תחת הפסקה "תרבות" בערך קריית מוצקין, אך אולי רק בשורה או פסקה לכל היותר, כיוון שאני לא רואה מקום לפרט עליה כל כך כשחשיבותה על הלהקה הזו לא רבה במיוחד לדעתי. אני לא רואה בדיון זה על איחוד שום עקיפה של דיון החשיבות מכיוון שבדיון הנ"ל התנגדו למחיקת הערך. אולי רעיון האיחוד הוא אכן פתרון טוב שגם מחד יוריד ערך בעל חשיבות במידה מועטה אך גם מנגד ייתן מקום מסוים ללהקה הזו בוויקיפדיה, גם אם קטן.המקיסט - על דא ועל הא - גם לוויקיפדיה יש עיתון 10:29, 18 בספטמבר 2018 (IDT)
replies: text: ::::::: מאחר ויש שני מתנגדים לאיחוד - פתחתי כאן הצבעת מחלוקת. יוניון ג'ק - שיחה 04:21, 21 בספטמבר 2018 (IDT)
replies: text: ::::::::הצבעת המחלוקת הסתיימה בהחלטה שלא לאחד את הערכים. יואב ר. - שיחה - נופי חלונות 10 09:55, 2 באוקטובר 2018 (IDT)
*משתמש:המקיסט כבר הייתה הצבעה האם לאחד את הערך, והוחלט שלא, אז אין סיבה להניח שוב תבנית איחוד. אגסי - שיחה 12:55, 4 במאי 2020 (IDT)

text: סליחה, לא הסתכלתי על התאריך.המקיסט - על דא ועל הא - גם לוויקיפדיה יש עיתון 13:21, 4 במאי 2020 (IDT)
thread_title:  איחוד 

message: תולדות הדיונים על הערך מוזרה מאוד בעיניי. שני דיוני חשיבות, דיון איחוד וחצי, אך לא הייתה מעולם הצבעת מחיקה. גישת האיחוד לא מתאימה כאן לדעתי - אין סיבה לפירוט הקיים היום על הלהקה (או משהו שמתקרב לזה), בערך על קריית מוצקין, וזו הייתה גם גישתם של לפחות חלק ממתנגדי האיחוד בהצבעת המחלוקת הרלוונטית.
התלבטתי מה לעשות במקרה זה - בשל ריבוי דיוני העבר, והתייעצתי קודם לכן עם משתמש:Lostam, אך מאחר שלא נפתחה מעולם הצבעת מחיקה,  בכוונתי לפתוח אחת כזו. לפי ההליך הפורמלי, יש לפתוח קודם דיון חשיבות, ולכן שמתי תבנית חשיבות.
לעצם עניין החשיבות - פורטו לא מעט נימוקים בדיונים למעלה, אבל עצם זה שהלהקה קיימת שנים רבות לדעתי לא מקנה לה חשיבות. לא נודעה לה חשיבות תרבותית (אין אלבומים, אין התייחסות בגופי תקשורת גדולים), כנראה גם לא ברמה המוניצפלית (מעבר לוותק), אין מקורות לערך מלבד קישור לאתר המתנ״סים. לא רואה סיבה לכתוב באופן כללי על להקות זמר/מחול שמפעילות עיריות. תומר - שיחה 18:02, 13 בדצמבר 2020 (IST)
replies: text: איזה שינוי נסיבות אתה מזהה משני הדיונים הקודמים? נראה שאתה בא למחוק ולא בא לשמוע ופתחת את הדיון רק ככסת"ח להצבעת מחיקה מיותרת. אפילו דיון איחוד לא צלח כאן שמשמעותו הקהילה רוצה בערך נפרד! במטותא, אל תטריח אותנו פעם חמישית. לא כל ערך צריך לעבור הצבעת מחיקה כדי לשרוד. בורה בורה - שיחה 19:13, 13 בדצמבר 2020 (IST)
replies: text: :אני לא מזהה שום שינוי נסיבות, אבל טרם הייתה הצבעת מחיקה אז אין סיבה לא לקיים כזו. והרבה מהמתנגדים לאיחוד הביעו תמיכה במחיקה אז זה לא אומר הרבה. אם אתה לא רוצה להטריח את עצמך לדיון המחיקה - אל תטריח. וזה לא כסת״ח - זה הנוהל. תומר - שיחה 20:22, 13 בדצמבר 2020 (IST)
replies: text: :: גם על הערך דונלד טראמפ "טרם הייתה הצבעת מחיקה אז אין סיבה לא לקיים כזו". בורה בורה - שיחה 20:31, 13 בדצמבר 2020 (IST)
replies: text: :::מדהים. תומר - שיחה 20:34, 13 בדצמבר 2020 (IST)
replies: text: ::::במשך 5 שנים האחרונות היו כבר דיוני חשיבות מתישים וגם הצבעה, שבסופה נקבע שהערך ראוי להיות עצמאי. ובינתיים הלהקה הגיעה ל-45 שנות פעילות. לא נראה לי נכון להטריח את הקהילה בעוד הצבעה. אגסי - שיחה 20:40, 13 בדצמבר 2020 (IST)
replies: text: :::::גם לדעתי ערך שעבר דיוני חשיבות והצבעת מחלוקת ושרד אותם - כדאי להניח לו, אם כי הרצון לפתוח הצבעת מחקה לגיטימי ונעשה בהתאם לכללים. בהצבעת המחיקה אצביע בעד השארת הערך. Lostam - שיחה 22:05, 13 בדצמבר 2020 (IST)
replies: text: ::::::הערך שרד כמה דיונים ולדעתי ישרוד גם הצבעת מחיקה. דוד א. - שיחה 07:19, 14 בדצמבר 2020 (IST)
replies: text: :::::::אפשר לאזן את המחקנות ברעיונות יצירתיים להתמודד עם הצבעה שעברה ברוב גדול (מדי). קודגורו - שיחה 17:23, 15 בדצמבר 2020 (IST)
replies: text: ::::::::שוב, הערך מעולם לא עבר הצבעת מחיקה. ולא, הצבעת איחוד זה לא רלוונטי. גם לא חושב שאני ״מחקן״. תומר - שיחה 10:23, 16 בדצמבר 2020 (IST)

text: :::::::: לטעמי, לא עונה על הקריטריונים שנקבעוBalberg - שיחה 09:55, 19 בדצמבר 2020 (IST)
thread_title:  חשיבות 3